
	PRIEDAI:


[bookmark: _Toc60525482][bookmark: _Toc47844928]1. Pasiūlymo forma.
2. Sutarties projektas.
3. Tiekėjo pašalinimo pagrindai.
4. Europos bendrasis viešųjų pirkimų dokumentas.
5. Techninė specifikacija.

I. BENDROSIOS NUOSTATOS

1. Rokiškio rajono savivaldybės administracija, kodas 188772248 (toliau – centrinė perkančioji organizacija), vykdo Stacionarių suintegruotų kompiuterių Rokiškio Juozo                  Tumo-Vaižganto progimnazijai pirkimą.
2. Pirkimas vykdomas vadovaujantis Lietuvos Respublikos viešųjų pirkimų įstatymu                 (toliau – Viešųjų pirkimų įstatymas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis konkurso sąlygomis.
3. Vartojamos pagrindinės sąvokos, apibrėžtos Viešųjų pirkimų įstatyme.
[bookmark: _Hlk183678653]4. Skelbimas apie pirkimą paskelbtas Centrinėje viešųjų pirkimų informacinėje sistemoje https://pirkimai.eviesiejipirkimai.lt/ ir https://viesiejipirkimai.lt
Rokiškio Juozo Tumo-Vaižganto progimnazija neatlieka pirkimo naudojantis VšĮ CPO LT katalogo paslaugomis, nes atlikus pirkimą per VšĮ CPO LT katalogą (pirkimo Nr. CPO320229) nebuvo gauta pasiūlymų pagal nustatytus reikalavimus, todėl priimtas sprendimas pirkimą vykdyti ne per VšĮ CPO LT katalogą.
5. Išankstinis skelbimas apie pirkimą Viešųjų pirkimų įstatymo nustatyta tvarka nebuvo skelbtas. 
6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl konkurso sąlygų, vadovaujamasi racionalumo principu.
7. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo 4.1.punktu. Aplinkos apsaugos kriterijai nustatyti techninėje specifikacijoje (konkurso sąlygų 5 priede).
[bookmark: _Toc60525483][bookmark: _Toc47844929]8. Bet kokia informacija, konkurso sąlygų paaiškinimai, pranešimai ar kitas centrinės perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo). Tiesioginį ryšį su tiekėjais įgalioti palaikyti: dėl pirkimo procedūrų – Saulius Matiukas, Viešųjų pirkimų skyriaus vyriausiasis specialistas viešiesiems pirkimams, dėl techninės informacijos – Ingrida Trumpaitė, Rokiškio Juozo-Tumo Vaižganto progimnazijos viešųjų pirkimų specialistė.

II. PIRKIMO OBJEKTAS

9. Pirkimo objektas – stacionarūs suintegruoti kompiuteriai Rokiškio Juozo                       Tumo-Vaižganto progimnazijai 34 vnt. (toliau – prekės). Pirkimas vykdomas įgyvendinant projektą „Tūkstantmečio mokyklos II“. Perkamų prekių techninės charakteristikos ir aprašymai nurodyti pasiūlymo formoje (konkurso sąlygų 1 priedas) ir techninėje specifikacijoje (konkurso sąlygų 5 priedas).
10. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti laikoma, kad kiekviena tokia nuoroda yra pateikta su žodžiais „arba lygiavertis“.
11. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
12. Šis pirkimas į dalis neskaidomas. 
13. Prekės turi būti pristatytos per 3 mėn. nuo sutarties įsigaliojimo dienos.
14. Tiekėjas privalo vadovautis visais su sutarties įgyvendinimu susijusiais teisės aktais, taip pat jų naujausiais pakeitimais ir papildymais. Tiekėjui privalomi ir visi sutarties vykdymo metu naujai priimti teisės aktai, jeigu jie susiję su sutarties įgyvendinimu.
15. Prekių pristatymo vieta – M. Riomerio g. 1, Rokiškis.

[bookmark: _Toc60525484][bookmark: _Toc47844930]III. TIEKĖJŲ PAŠALINIMO PAGRINDŲ VERTINIMAS 

16. Dalyvis, dalyvaujantis pirkime, turi įrodyti, kad nėra pagrindo dalyvį pašalinti iš pirkimo. Dalyvis informaciją pateikia vadovaudamasis LR viešųjų pirkimų 46 straipsnio nuostatomis. Tiekėjo pašalinimo pagrindai nurodyti konkurso sąlygų 3 priede.
17. Dalyvis su pirkimo dokumentais privalo pateikti Europos bendrąjį viešųjų pirkimų dokumentą (toliau – EBVPD), kuriame patvirtina, kad nėra pagrindo jo pašalinti iš pirkimo. EBVPD pildomas jį įkėlus į Europos Komisijos interneto svetainę http://ebvpd.eviesiejipirkimai.lt/espd-web/ ir užpildžius bei atsisiuntus pateikiamas su pasiūlymu.
18. Centrinė perkančioji organizacija ekonomiškai naudingiausią pasiūlymą pateikusio tiekėjo (ūkio subjektų, kurių pajėgumais tiekėjas remiasi ir subtiekėjų – jei taikoma) nereikalauja pateikti dokumentų, patvirtinančių nustatytų pašalinimo pagrindų nebuvimą, išskyrus atvejus, kai ji turi pagrįstų abejonių dėl jo patikimumo.

IV. REIKALAVIMAI TIEKĖJAMS

19. Tiekėjų kvalifikacija netikrinama.

V. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

20. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį (pateikiama dokumento skaitmeninė kopija). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
21. Jei bendrą pasiūlymą pateikia ūkio subjektų grupė, kiekvienas grupės narys turi įrodyti, kad nėra pagrindo juos pašalinti iš pirkimo. 
[bookmark: _Toc60525485][bookmark: _Toc47844931]22. Centrinė perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir centrinei perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

VI. PASIŪLYMŲ RENGIMAS, PATEIKIMAS, KEITIMAS

[bookmark: _Toc60525486][bookmark: _Toc47844932]23. Pasiūlymas turi būti pateiktas CVP IS priemonėmis iki 2024 m. gruodžio 17 d.           9 val. 45 min. Lietuvos Respublikos laiku.
24. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
[bookmark: _Hlk183678714]25. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://viesiejipirkimai.lt Pasiūlymai, pateikti popierinėje formoje arba ne centrinės perkančiosios organizacijos nurodytomis elektroninėmis priemonėmis, bus atmesti kaip neatitinkantys konkurso sąlygų reikalavimų. 
26. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo ar jo įgalioto asmens parašu ir antspaudu (jei turi). Pateikiamas skenuotas dokumentas elektroninėje formoje. 
27. Tiekėjas savo pasiūlymą privalo parengti ir pateikti tik CVP IS priemonėmis, pateikdamas reikalaujamus dokumentus ir užpildytą pasiūlymo formą pagal konkurso sąlygų 1 priedą.
28. Jeigu konkurso sąlygų 1 priede esančią pasiūlymo formą pasirašo ir pasiūlymą patvirtina tiekėjo įmonės vadovo įgaliotas asmuo, turi būti pateiktas įstatymų nustatyta tvarka patvirtintas įgaliojimas. Pateikiamas skenuotas dokumentas elektroninėje formoje.
29. Pasiūlymą sudaro tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma (centrinė perkančioji organizacija pasilieka sau teisę pareikalauti dokumentų originalų), susidedanti iš:
29.1. užpildytos ir pasirašytos pasiūlymo formos, parengtos pagal konkurso sąlygų 1 priedą, skaitmeninė kopija; 
29.2. pateikiama internetinė nuoroda, kuria būtų galima patikrinti tiekėjo teikiamų duomenų autentiškumą apie prekių atitiktį techninės specifikacijos reikalavimams, arba dokumentai, įrodantys prekių atitikimą pasiūlyme nurodytiems parametrams: pvz., gamintojo katalogai, bukletai, techniniai aprašai ar kiti dokumentai lietuvių kalba, juose tiksliai pažymint atitikimo vietą gamintojo dokumentacijoje siūlomą parametrą ir nurodant jo eilės Nr., esantį pasiūlymo formoje;
29.3. tiekėjo, subtiekėjų, ūkio subjektų grupės narių EBVPD, parengtas pagal konkurso sąlygų 4 priedą;
29.4. jungtinės veiklos sutarties skaitmeninė kopija (jeigu dalyvauja ūkio subjektų grupė); 
29.5. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą parašu patvirtina ne įmonės vadovas, o įgaliotas asmuo).
30. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas. 
31. Centrinė perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. 
32. Tiekėjas, pateikdamas pasiūlymą, turi siūlyti visą nurodytą prekių apimtį.
33. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
34. Pasiūlymas turi būti pateiktas tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, centrinė perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
35. Tiekėjai pasiūlyme turi nurodyti, kokia pasiūlyme pateikta informacija yra konfidenciali (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Konfidencialia negalima laikyti informacijos nurodytos Viešųjų pirkimų įstatymo 20 str.  2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Centrinė perkančioji organizacija, Komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra. Jeigu centrinei perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per centrinės perkančiosios organizacijos nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija nėra konfidenciali.
36. Pasiūlyme nurodoma prekių kaina pateikiama eurais. Kaina turi būti apskaičiuojama pagal 1 priede nustatytą pasiūlymo formą bei atsižvelgiant ir įvertinant pirkimo objekto aprašymą. Į kainą turi būti įskaityti visi mokesčiai, taip pat PVM, kuris skaičiuojamas ir apmokamas vadovaujantis Lietuvos Respublikoje galiojančiais teisės aktais ir visos tiekėjo išlaidos, tame tarpe ir mokėjimo dokumentų pateikimo per Sąskaitų administravimo bendrąją informacinę sistemą (SABIS)  kaštai. Visi pasiūlyme nurodyti skaičiai, susiję su pasiūlymo kaina, pateikiami dviejų skaičių po kablelio tikslumu. 
37. Pasiūlymas turi galioti ne trumpiau nei 90 dienų nuo konkurso pasiūlymų pateikimo termino pabaigos. 
38. Kol nesibaigė pasiūlymų galiojimo laikas, centrinė perkančioji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti. 
39. Centrinė perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą centrinė perkančioji organizacija paskelbia CVP IS bei praneša prie pirkimo prisijungusiems tiekėjams. 
40. Pateiktą pasiūlymą tiekėjas iki nustatyto pasiūlymų pateikimo termino pabaigos gali atsiimti bei pakeisti. Norėdamas vėl pateikti atsiimtą ir pakeistą pasiūlymą, tiekėjas turi jį pateikti iš naujo. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu centrinė perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos. 

VII. PASIŪLYMŲ GALIOJIMO UŽTIKRINIMAS 

[bookmark: _Ref60481947][bookmark: _Ref58463908]41. Centrinė perkančioji organizacija nereikalauja pasiūlymų galiojimo užtikrinimo.

VIII. KONKURSO SĄLYGŲ PAAIŠKINIMAS IR PATIKSLINIMAS

[bookmark: _Toc60525487][bookmark: _Toc47844933]42. Tiekėjas tik CVP IS susirašinėjimo priemonėmis gali prašyti, kad centrinė perkančioji organizacija paaiškintų ar patikslintų konkurso sąlygas. Centrinė perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl konkurso sąlygų, jei prašymas yra pateiktas likus ne mažiau kaip 6 dienoms iki pasiūlymų pateikimo termino pabaigos.
43. Nesibaigus pasiūlymų pateikimo terminui, centrinė perkančioji organizacija turi teisę savo iniciatyva paaiškinti, patikslinti konkurso sąlygas. 
44. Tiekėjo prašymu, pateiktu tik CVP IS susirašinėjimo priemonėmis, papildomi konkurso sąlygų paaiškinimai ar pataisymai pateikiami CVP IS priemonėmis ne vėliau kaip likus 4 dienoms iki pasiūlymų pateikimo termino pabaigos, jei jų paprašyta laiku. Paaiškinimai ar patikslinimai yra neatsiejama konkurso sąlygų dalis.
45. Centrinė perkančioji organizacija, paaiškindama ar patikslindama konkurso sąlygas, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų. 
46. Bet kokia informacija, konkurso sąlygų paaiškinimai, pranešimai ar kitas centrinės perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis. 
47. Tuo atveju, kai tikslinama paskelbta informacija ar centrinė perkančioji organizacija negali konkurso sąlygų paaiškinimų (patikslinimų) pateikti taip, kad visi dalyviai juos gautų ne vėliau kaip likus 4 dienoms iki pasiūlymų pateikimo termino pabaigos, ji perkelia pasiūlymų pateikimo terminą laikui, per kurį dalyviai, rengdami pasiūlymus, galėtų atsižvelgti į šiuos paaiškinimus (patikslinimus). Jei centrinė perkančioji organizacija paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami tiekėjams, kurie prisijungę prie pirkimo.
48. Centrinė perkančioji organizacija neketina rengti susitikimų su tiekėjais dėl konkurso sąlygų paaiškinimų. 

IX. PASIŪLYMŲ ŠIFRAVIMAS
	
49. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
49.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje.
49.2. iki vokų atplėšimo procedūros (posėdžio) pradžios, t. y. 2024 m. gruodžio 17 d.          10 val. 15 min. CVP IS susirašinėjimo priemonėmis pateikti slaptažodį, su kuriuo centrinė perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: centrinės perkančiosios organizacijos oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su centrine perkančiąja organizacija oficialiu jos telefonu ir (arba) kitais būdais). 
50. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi centrinė perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – centrinė perkančioji organizacija tiekėjo pasiūlymą atmeta kaip neatitinkantį konkurso sąlygose nustatytų reikalavimų (tiekėjas nepateikė pasiūlymo kainos).

X. SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪRA
	
51. Pirminis susipažinimas su CVP IS priemonėmis pateiktais tiekėjų pasiūlymais, prilyginamas vokų atplėšimui. Vokai su pasiūlymais bus atplėšiami Komisijos posėdyje, kuris vyks adresu: Rokiškio rajono savivaldybės administracija, Sąjūdžio a. 1, Rokiškis, 2024 m. gruodžio        17 d. 10 val. 30 min. (Lietuvos Respublikos laiku).
52. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja. 

XI. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
[bookmark: _Toc60525490][bookmark: _Toc47844936]53. Pateiktus pasiūlymus nagrinėja, vertina ir palygina Komisija šia tvarka:
53.1. tikrina, ar nebuvo pasiūlytos per didelės, centrinei perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas centrinės perkančiosios organizacijos rengiamuose dokumentuose prieš pradedant pirkimo procedūrą;
53.2. įvertina Europos bendrajame viešųjų pirkimų dokumente pateiktą informaciją ir ne vėliau kaip per 3 darbo dienas raštu praneša apie šio patikrinimo rezultatus;
53.3. tikrina, ar tiekėjo pasiūlymas atitinka konkurso sąlygose nustatytus reikalavimus;
53.4. tikrina, ar nebuvo pasiūlyta neįprastai maža kaina ir ar tiekėjas pirkimo komisijos prašymu pateikė raštišką tinkamą kainos pagrįstumo įrodymą;
53.5. tikrina galimo laimėtojo pateiktus aktualius dokumentus (jei prašoma) ar viešai prieinamą informaciją, patvirtinančią pašalinimo pagrindų nebuvimą.
54. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, centrinė perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Pasiūlymų patikslinimo, papildymo ar paaiškinimo taisyklėmis, patvirtintomis Viešųjų pirkimų tarnybos direktoriaus 2022-12-30 įsakymu Nr. 1S-240.
55. Centrinė perkančioji organizacija prašys, kad galimas laimėtojas pagrįstų pasiūlyme nurodytą prekių kainą, jeigu ji atrodo neįprastai maža. Pasiūlyme nurodyta prekių kaina visais atvejais turi būti laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį.
56. Pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis.
57. Centrinė perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.
58. Komisija atmeta pasiūlymą, jeigu:
58.1. tiekėjas pasiūlymą ar jo dalį pateikė ne CVP IS priemonėmis;
58.2. pasiūlymą pateikęs tiekėjas turi būti pašalinamas iš pirkimo procedūros pagal konkurso sąlygų III skyrių arba centrinės perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie pašalinimo pagrindų nebuvimą CVP IS priemonėmis;
58.3. pasiūlymas neatitinka konkurso sąlygose nustatytų reikalavimų ir jo trūkumai negali būti ištaisyti vadovaujantis Pasiūlymų patikslinimo, papildymo ar paaiškinimo taisyklėmis, patvirtintomis Viešųjų pirkimų tarnybos direktoriaus 2022-12-30 įsakymu Nr. 1S-240;
58.4. tiekėjas per centrinės perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo; 
58.5. tiekėjas pateikė netikslius, neišsamius konkurso sąlygose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė ir per centrinės perkančiosios organizacijos nustatytą terminą, nepatikslino, nepapildė ar nepateikė konkurso sąlygose nurodytų kartu su pasiūlymu teikiamų dokumentų; 
58.6. tiekėjas per centrinės perkančiosios organizacijos nustatytą terminą nepatikslino, nepapildė, nepaaiškino savo pasiūlymo;
58.7. tiekėjas per centrinės perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
58.8. tiekėjų buvo pasiūlytos per didelės, centrinei perkančiajai organizacijai nepriimtinos kainos;
58.9. pateiktame pasiūlyme nurodyta kaina yra neįprastai maža ir dalyvis, centrinės perkančiosios organizacijos prašymu, nepateikia tinkamų kainos pagrįstumo įrodymų; 
58.10. tiekėjas, apie nustatytų reikalavimų atitikimą, yra pateikęs melagingą informaciją, kurią centrinė perkančioji organizacija gali įrodyti bet kokiomis teisėtomis priemonėmis;
58.11. jei tiekėjas pateikia daugiau kaip vieną pasiūlymą. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
58.12. kai turima pagrįstų įrodymų, kad ūkio subjektų elgesys turėtų būti kvalifikuojamas kaip draudžiamas susitarimas. 
59. Apie pasiūlymo atmetimą ir tokio atmetimo priežastis tiekėjas informuojamas raštu   CVP IS priemonėmis.

XII. PASIŪLYMŲ VERTINIMAS

60. Pasiūlymuose nurodytos kainos bus vertinamos eurais.
[bookmark: _Toc60525491][bookmark: _Toc47844937]61. Centrinė perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.

XIII. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO

62. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima spendimą dėl sutarties sudarymo. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis įrašomas tas pasiūlymas, kuris CVP IS priemonėmis pateiktas anksčiausiai. 
63. Laimėjusiu pasiūlymu pripažįstamas pasiūlymas, esantis pasiūlymų eilės pirmoje vietoje Viešųjų pirkimų įstatymo bei šių konkurso sąlygų nustatyta tvarka. 
64. Apie pasiūlymų eilės ir laimėjusio pasiūlymo nustatymą, apie sprendimą sudaryti pirkimo sutartį ir tikslų atidėjimo terminą, nedelsiant, bet ne vėliau kaip per 3 darbo dienas nuo sprendimo priėmimo, raštu CVP IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Centrinė perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar pradėti pirkimą iš naujo. 
65. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas. 
66. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 5 darbo dienų nuo pranešimo apie sprendimą sudaryti pirkimo sutartį išsiuntimo iš centrinės perkančiosios organizacijos suinteresuotiems kandidatams ir suinteresuotiems dalyviams dienos, išskyrus atvejus, kai vienintelis suinteresuotas dalyvis yra tas, su kuriuo sudaroma pirkimo sutartis.
67. Konkursą laimėjęs tiekėjas privalo pasirašyti pirkimo sutartį per 5 darbo dienas pasibaigus atidėjimo terminui. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.
68. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, arba iki centrinės perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju, centrinė perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ir tuo atveju, jeigu tiekėjas neįvykdo pirkimo sutartyje nustatytų jos įsigaliojimo sąlygų.
 
XIV. GINČŲ NAGRINĖJIMO TVARKA

69. Ginčai nagrinėjami Viešųjų pirkimų įstatymo nustatyta tvarka.

XV. PIRKIMO SUTARTIES SĄLYGOS

70. Centrinė perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia sudaryti pirkimo sutartį.
71. Pirkimo sutartis bus sudaroma su Rokiškio Juozo Tumo-Vaižganto progimnazija. Sudaroma pirkimo sutartis atitinka laimėjusio tiekėjo pasiūlymą ir šias konkurso sąlygas. 
72. Sutarties projektas pateiktas konkurso sąlygų 2 priede. 
73. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis. 

XVI. BAIGIAMOSIOS NUOSTATOS

74. Bet kuriuo metu iki pirkimo sutarties sudarymo centrinė perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti (perkamas objektas tapo nereikalingas, nėra lėšų už jį sumokėti ir pan.) arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas centrinės perkančiosios organizacijos poreikių neatitinkantis pirkimo objektas. 
75. Centrinė perkančioji organizacija privalo nutraukti pradėtas pirkimo procedūras, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti. 
76. Pirkimo procedūros, kurios neapibrėžtos šiose konkurso sąlygose, vykdomos vadovaujantis Viešųjų pirkimų įstatymo ir kitų teisės aktų nuostatomis.

